Diari Oficial de la Generalitat Valenciana


Sumari del DOGV 6564, del 13-07-2011 (2011/7809)

RESOLUCIÓ de 20 de juny de 2011, del gerent del Consorci Espacial Valencià - Val Space Consortium (VSC), per la qual es prorroga el període de vigència de tres beques formatives en pràctiques per a enginyers de laboratori.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7809


Data del document
:   20-06-2011

Organisme emissor
:   Consorci Espacial València

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juny de 2011, del gerent del Consorci Espacial Valencià - Val Space Consortium (VSC), per la qual es prorroga el període de vigència de tres beques formatives en pràctiques per a enginyers de laboratori. [2011/7809]  
Mitjançant la Resolució de 16 de juliol de 2010, de la Presidència del Consorci Espacial Valencià - Val Space Consortium (VSC), es van aprovar les bases específiques i la convocatòria de tres beques formatives en pràctiques per a enginyers de laboratori en el Consorci Espacial Valencià - Val Space Consortium (VSC), i que es publicaren en el Diari Oficial de la Comunitat Valenciana núm. 6325 de 4 d'agost de 2010.  
En les dites bases es disposava que el període de duració de les beques seria inicialment de nou mesos, i este es podia prorrogar a dotze mesos com a màxim, sempre que existira consignació pressupostària adequada i suficient en el pressupost del Consorci Espacial Valencià - Val Space Consortium (VSC) en el corresponent exercici pressupostari.  
En virtut d'això, a la vista de les necessitats en matèria de formació dels actuals adjudicataris de les dites beques, i d'acord amb la delegació de la Junta de Govern d'1 de juny de 2010 en esta gerència per a l'adopció de les resolucions corresponents en esta matèria, resolc:  
  
Prorrogar el període de duració de les beques convocades mitjançant la Resolució de 16 de juliol de 2010, de la Presidència del Consorci Espacial Valencià - Val Space Consortium (VSC), i adjudicades en data 21 de setembre de 2010 a Davide Smacchia, a Òscar Monerris Belda i a Laura Esteve Corbalán, amb càrrec al pressupost del Consorci Espacial Valencià per a l'exercici 2011, per un termini de tres mesos addicionals, sent la seua duració fins a 26 de setembre de 2011 i amb la mateixa dotació, és a dir, 1.350 euros bruts mensuals, quantitat a què es practicarà la retenció d'IRPF corresponent.  
Contra esta resolució que posa fi a la via administrativa es podrà interposar potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
  
València, 20 de juny de 2011.- El gerent del Consorci Espacial Valencià p. d. (J.G. d'01.06.2011): David Argilés Ortiz.